У Вікіпедыі ёсць артыкулы пра іншых асоб з прозвішчам Джобс.
**Стывен Пол Джобс**, больш вядомы як **Стыў Джобс** (англ.: Steven Paul Jobs, Steve Jobs; Steve Jobs; 24 лютага 1955 — 5 кастрычніка 2011) — амерыканскі інжынер і прадпрымальнік, сузаснавальнік і генеральны дырэктар амерыканскай карпарацыі Apple Inc. Джобс таксама з’яўляўся заснавальнікам і CEO кампаніі NeXT і кінастудыі Pixar. Атрымаў шырокае прызнанне як піянер рэвалюцыі ў галіне персанальных камп’ютараў.

У канцы 1970-х гадоў Джобс разам з сузаснавальнікам кампаніі Apple Стывам Вознякам стварылі адзін з першых камерцыйна паспяховых персанальных камп’ютараў. Камп’ютар Apple II стаў першым масавым прадуктам кампаніі Apple. У пачатку 1980-х гадоў Джобс быў у ліку першых людзей, якія звярнулі ўвагу на камерцыйны патэнцыял камп’ютарнай мышы пры выкарыстанні яе ў графічным інтэрфейсе карыстальніка. Гэта прывяло да з’яўлення камп’ютараў Apple Lisa і, праз год, Macintosh (Mac).

Прайграўшы барацьбу за ўладу з Саветам дырэктараў у 1985 годзе, Джобс пакінуў Apple і заснаваў NeXT — кампанію, што распрацоўвала камп’ютарную платформу для ВНУ і бізнесу. У 1986 годзе ён набыў падраздзяленне камп’ютарнай графікі кінакампаніі Lucasfilm, ператварыўшы яго ў студыю Pixar. Ён заставаўся CEO Pixar і асноўным акцыянерам, пакуль студыя не была набыта The Walt Disney Company у 2006 годзе, што зрабіла Джобса найбуйнейшым прыватным акцыянерам і членам савета дырэктараў Disney.

Цяжкасці з распрацоўкай новай аперацыйнай сістэмы для Mac прывялі да пакупкі NeXT кампаніяй Apple у 1996 годзе, для выкарыстання аперацыйнай сістэмы NeXTSTEP у якасці асновы для Mac OS X. У рамках дагавора Джобс атрымаў пасаду дарадцы Apple. Да 1997 года Джобс вярнуў кантроль над Apple, узначаліўшы карпарацыю. Пад яго кіраўніцтвам кампанія была выратавана ад банкрутцтва і праз год пачала прыносіць прыбытак. На працягу наступнага дзесяцігоддзя Джобс кіраваў распрацоўкай iMac, iTunes, iPod, iPhone i iPad, а таксама развіццём Apple Store, iTunes Store і App Store. Поспех гэтых прадуктаў і паслуг забяспечыў некалькі год стабільнага фінансавага прыбытку і дазволіў Apple стаць у 2011 годзе самай дарагой публічнай кампаніяй у свеце. Шматлікія каментатары называюць адраджэнне Apple адным з найвялікшых дасягненняў у гісторыі сусветнага бізнесу. У той жа час Джобса крытыкавалі за аўтарытарны стыль кіравання, агрэсіўныя дзеянні ў дачыненні да канкурэнтаў, імкненне да таталітарнага кантролю за прадукцыяй нават пасля яе рэалізацыі пакупніку.

Джобс атрымаў грамадскае прызнанне і шэраг узнагарод за аказанне ўплыву на індустрыю тэхналогій і музыкі. Яго нават часам называюць «бацькам лічбавай рэвалюцыі». Джобс быў выдатным аратарам і вывеў прэзентацыі інавацыйных прадуктаў на новы ўзровень, ператварыў іх у захапляльнае шоу. Яго лёгкапазнавальная фігура ў чорнай кашулі, пацёртых джынсах і красоўках акружана сваеасаблівым культам.

Пасля 8 год хваробы Стыў Джобс памёр у 2011 годзе ад раку падстраўнікавай залозы.

Спасылкі
--------

* Знакамітая прамова Стыва Джобса ў Стэнфардзе, 2005 на YouTube

Зноскі
------

1. ↑  *Isaacson W.* Steve Jobs — 1 — Simon & Schuster, 2011. — С. 3. — ISBN 978-1-4516-4853-9<a href='https://wikidata.org/wiki/Track:Q1756332'></a><a href='https://wikidata.org/wiki/Track:Q16460065'></a><a href='https://wikidata.org/wiki/Track:Q681012'></a>
2. ↑  Steve Jobs // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
3. ↑
4. ↑  *Isaacson W.* Steve Jobs — 1 — Simon & Schuster, 2011. — С. 575. — ISBN 978-1-4516-4853-9<a href='https://wikidata.org/wiki/Track:Q1756332'></a><a href='https://wikidata.org/wiki/Track:Q16460065'></a><a href='https://wikidata.org/wiki/Track:Q681012'></a>
5. ↑  Steve Jobs — Simon & Schuster, 2015. — С. 16. — ISBN 978-1-5011-2762-5<a href='https://wikidata.org/wiki/Track:Q1756332'></a><a href='https://wikidata.org/wiki/Track:Q28941414'></a>
6. ↑  Statement by Apple’s Board of Directors (прэс-рэліз) (англ.)
7. ↑  Inventor of the Week Archive **(нявызн.)**(недаступная спасылка). Архівавана з першакрыніцы 2 сакавіка 2003. Праверана 13 November 2011.
8. ↑  Allen, Frederick E. (November 9, 2011). "Malcolm Gladwell Gets Steve Jobs Wrong". *Forbes*. Архівавана з арыгінала 15 верасня 2012. Праверана 16 лютага 2013. By Gladwell's definition, most of the greatest inventions would be tweaks.

|  |  |
| --- | --- |
| ⚙️   Тэматычныя сайты | AllMovie · AlloCiné · Discogs · Discogs · Internet Movie Database · MusicBrainz · Rotten Tomatoes · Giant Bomb |
| Слоўнікі і энцыклапедыі | Вялікая каталанская · Вялікая кітайская · Вялікая нарвежская · Ларуса · Ларуса · Лентапедыя · American National Biography · Britannica (онлайн) · Brockhaus · Notable Names Database · Treccani · Universalis |
| Генеалогія і некрапалістыка | Find a Grave · WikiTree · Geni.com · Rodovid |
| 

| Нарматыўны кантроль |
| --- |
| BIBSYS: 5081107 · BNC: a11292131 · BNE: XX5098457 · BNF: 12154091r · CiNii: DA17359034 · CONOR: 209714787 · EGAXA: Balis2897786 · GND: 118868284 · GTAA: 223681 · ICCU: TO0V653584 · ISNI: 0000000078613326 · LCCN: n87883336 · LNB: 000168898 · NDL: 00620888 · NKC: js20050718011 · NLA: 49863558, 48380231 · NLG: 261112 · NLP: a0000002016127 · NSK: 000550006 · NTA: 071962301 · NUKAT: n2010040818 · PTBNP: 1326358 · LIBRIS: 347377 · SUDOC: 03004460X · VIAF: 84237107 · ULAN: 500333099 |

 |